Vezi mai jos cele mai importante momente ale unei zile decisive, asa cum s-au petrecut ele



Cea mai dura zi din Parlament s-a incheiat cu un bilant amestecat pentru USL. Coalitia, care are circa 60% in Parlament, a scos de pe ordinea de zi controversatul proiect al amnistiei si gratierii dupa presiunea publica uriasa determinata de impunerea proiectului pe ordinea de zi fara o dezbatere prealabila. USL a reusit totusi sa treaca de vot doua modificari esentiale ale Codului Penal, de pe urma carora vor beneficia parlamentarii si primarii - exonerati de conflict de interese.Un alt proiect controversat a fost cel pentru modificarea legii minelor, de fapt proiectul care ar fi facut posibila exploatarea aurifera de la Rosia Montana. Proiectul legii minelor a picat la vot dupa o mobilizare inexplicabil de slaba a USL. In fine, un alt proiect cu cantec a fost legea lobby-ului, si ea adusa pe ordinea de zi dupa o procedura netransparenta. Legea lobby-ului a fost retrimisa la comisii.





Ora 15.16: O alta modificare cu implicatii majore a trecut de vot: parlamentarii sint exonerati de conflictul de interese. Au fost 266 pentru, 32 impotriva, 6 abtineri. Vezi aici mizele proiectului

Ora 14.59: Legea minelor, decisiva pentru RMGC, a picat la vot. Doar 160 de voturi au fost pentru, insuficiente pentru a trece

Ora 14.47: Proiectul legii amnistiei si gratierii a fost scos de pe ordinea de zi, a anuntat Valeriu Zgonea. El a spus ca a luat decizia dupa consultari cu liderii de grup

Ora 14. 43: A reinceput sedinta plenului la care va fi votul final pe legea minelor, legea aministiei si legea care modifica Codul penal in favoarea parlamentarilor



Ora 14.37: Pauza plenului se prelungeste. Deputatii trebuie sa revina in plen pentru votul final pe legea minelor, legea aministiei si legea care modifica Codul penal in favoarea parlamentarilor



Ora 14:12: Presedintele PNL, Crin Antonescu, a declarat marti ca Partidul National Liberal este impotriva legii amnistiei. Liderul liberal a precizat ca parlamentarii favorizeaza un vot deschis pe acest proiect legislativ si ca, in cazul in care majoritatea parlamentara va cere vot secret, PNL se va retrage din sala.



Ora 13:50: PNL a parasit sedinta din plen inaintea discutiei pe legea minelor, pe care liberalii au anuntat ca nu o sustin. Deputatii liberali s-au reunit intr-o sedinta de urgenta.



Ora 13.20: Deputatii discuta proiectul legii minelor, care ar da unda verde proiectului Rosia Montana



Ora 11.40: Transmisia LIVE VIDEO de pe site-ul Camerei Deputatilor functioneaza, dupa ce a picat in prima parte a sedintei

!!! Ora 11.30: Proiectul legii amnistiei a fost adoptat pe articole si va intra mai tarziu la votul final

!!! Ora 11.28: Proiectul de lege a lobby-ului a fost retrimis la comisiile parlamentare si nu vom avea un vot in plen



Ora 11.22: Transmisia LIVE VIDEO a sedintei nu functioneaza pe site-ul Camerei Deputatilor



Ora 11.12:



Senatorul PNL George Scutaru anunta ca PNL va vota impotriva proiectului de lege privind amnistia: "Din punct de vedere al PNL, aceasta legea nu este oportuna"

PNL va vota impotriva proiectului de lege privind amnistia: "Din punct de vedere al PNL, aceasta legea nu este oportuna" Reprezentantul PDL: Acest proiect il face pe preafericitul Nastase sa scape de toate dosarele penale, il absolva. Aveti majoritate, asumati-va transparent aceasta decizie, PDL nu voteaza.

Acest proiect il face pe preafericitul Nastase sa scape de toate dosarele penale, il absolva. Aveti majoritate, asumati-va transparent aceasta decizie, PDL nu voteaza. Daniel Fenechiu, PPDD: Acest proiect este inoportun, PPD-DD voteaza impotriva

Acest proiect este inoportun, PPD-DD voteaza impotriva Proiectul a fost adoptat pe articole, urmeaza votul final

Ora 11.10: A inceput discutarea in plen a proiectului de lege privind amnistierea si gratierea unor infractori. Raportul citit in plen arata ca la sedinta Comisiei Juridice de luni noapte ar fi fost prezenti 21 de deputati din cei 27 membri, dintre care doar 4 ar fi votat impotriva

Ora 11.01: Site-ul Camerei Deputatilor si-a revenit si functioneaza normal.

Ora 10.52: Site-ul Camerei Deputatilor, unde ar fi trebuit sa se transmita LIVE sedinta de astazi, a picat

Ora 10.47: Plenul a aprobat introducerea pe ordinea de zi a proiectelor controversate, printre care legea amnistiei si legea lobby-ului



Ora 10.43: Un deputat PSD a cerut sa fie introduse pe ordinea de zi si proiectele privind amnistierea unor infractori, dar si legea lobby-ului.

Ora 10.39: Pe site-ul Camerei Deputatilor a fost publicata ordinea de zi a sedintei, una extrem de plina. Pe lista actelor ce urmeaza sa fie dezbatute apare proiectul legii minelor, proiectul de lege privind PPP, dar lipsesc proiectul legii amnistiei si legii lobby-ului



Ora 10.32: Valeriu Zgonea, presedintele Camerei Deputatilor: Cum sa nu existe o ordine de zi? Ea a fost votata aseara in Biroul Permanent. Intrebat de ce nu e publica, Zgonea a spus: Am rugat staff-ul sa publice ordinea de zi pe site-ul Camerei pentru a indeplini procedura legala

Ora 10.31: Mircea Toader, seful grupului PDL: Nu am primit rapoartele la cele trei legi, nu avem o ordine de zi

Rapoartele celor doua proiecte legi nu au fost impartite parlamentarilor, iar sedinta Camerei Deputatilor nu are in acest moment o ordine de zi, situatie fara precedent.